Source: https://zakony.judikaty.info/predpis/zakon-272/2016/audit-dovodove-spravy
Timestamp: 2020-04-06 09:54:49+00:00

Document:
K predpisu 272/2016, dátum vydania: 18.10.2016
Vnútroštátne orgány členského štátu sú povinné zabezpečiť primerané opatrenia na plnenie úloh v oblasti dohľadu.
Vnútroštátne orgány členského štátu sú povinné zriadiť dôveryhodné zoznamy vo forme vhodnej pre automatické spracovanie, udržiavať a zverejňovať ich zabezpečeným spôsobom.
V rámci vnútroštátneho práva je potrebné zabezpečiť, aby sa na poskytovateľov dôveryhodných služieb vzťahovali vhodné sankcie za porušenie nariadenia a implementujúceho/vykonávacieho zákona.
Členské štáty môžu v súlade s právom Európskej únie zachovať alebo zaviesť vnútroštátne predpisy týkajúce sa dôveryhodných služieb, ak dané služby nie sú týmto nariadením plne harmonizované.
1. Predkladateľ právneho predpisu: Národný bezpečnostný úrad
2. Názov návrhu právneho predpisu: Návrh zákona o dôveryhodných službách a o zmene a doplnení niektorých zákonov
- čl. 4 ods. 2 písm. a), čl. 26, čl. 27, čl. 114 a čl. 115 Zmluvy o fungovaní Európskej
- Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014).
- Rozhodnutie Komisie 2011/130/EÚ z 25. februára 2011, ktorým sa ustanovujú minimálne požiadavky na cezhraničné spracovanie dokumentov elektronicky podpísaných príslušnými orgánmi podľa smernice 2006/123/ES Európskeho parlamentu a Rady o službách na vnútornom trhu (Ú. v. ES L 053, 26.2.2011) v znení vykonávacieho rozhodnutia komisie 2014/148/EÚ zo dňa 17. marca 2014 (Ú. v. EÚ L 080, 19.3.2014).
- Vykonávacie nariadenie Komisie (EÚ) 2015/1502 z 8. septembra 2015, ktorým sa stanovujú minimálne technické špecifikácie a postupy pre úrovne zabezpečenia prostriedkov elektronickej identifikácie podľa článku 8 ods. 3 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Ú. v. EÚ L 235, 9.9.2015).
- Vykonávacie rozhodnutie Komisie (EÚ) 2015/1506 z 8. septembra 2015, ktorým sa ustanovujú špecifikácie týkajúce sa formátov zdokonalených elektronických podpisov a zdokonalených elektronických pečatí, ktoré môžu subjekty verejného sektora uznávať, podľa článkov 27 ods. 5 a 37 ods. 5 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Ú. v. EÚ L 235, 9.9.2015).
- Vykonávacie nariadenie Komisie (EÚ) 2015/1501 z 8. septembra 2015 o rámci interoperability podľa článku 12 ods. 8 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Ú. v. EÚ L 235, 9.9.2015).
- Vykonávacie nariadenie Komisie (EÚ) 2015/806 z 22. mája 2015, ktorým sa ustanovujú špecifikácie týkajúce sa formy značky dôvery EÚ pre kvalifikované dôveryhodné služby (Ú. v. L 128, 23.5.2015).
- Vykonávacie rozhodnutie Komisie (EÚ) 2015/296 z 24. februára 2015 , ktorým sa stanovujú procedurálne opatrenia týkajúce sa spolupráce medzi členskými štátmi v oblasti elektronickej identifikácie podľa článku 12 ods. 7 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Ú. v. EÚ L 53, 25.2.2015).
- Vykonávacie rozhodnutie Komisie (EÚ) 2015/1505 z 8. septembra 2015, ktorým sa ustanovujú technické špecifikácie a formáty týkajúce sa dôveryhodných zoznamov podľa článku 22 ods. 5 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Ú. v. EÚ L 235, 9.9.2015).
- Rozhodnutie Komisie 2009/767/ES z 16. októbra 2009, ktorým sa ustanovujú opatrenia na uľahčenie postupov elektronickými spôsobmi prostredníctvom „miest jednotného kontaktu“ podľa smernice Európskeho parlamentu a Rady 2006/123/ES o službách na vnútornom trhu, a to pri nedostatku osobitnej právnej úpravy v tomto smere (Ú. v. ES L 274, 20.10.2009) v znení rozhodnutia Komisie 2010/425/EÚ zo dňa 28. júla 2010 (Ú. v. EÚ L 199, 31.7.2010), nariadenia Komisie (EÚ) č. 519/2013 z 21. februára 2013 (Ú. v. EÚ L 158, 10.6.2013) a vykonávacieho rozhodnutia Komisie 2013/662/EÚ zo dňa 14. októbra 2013 (Ú. v. EÚ L 306, 16.11.2013).
- lehota na implementáciu Nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014) - 1. júl 2016
Zákon o dôveryhodných službách a o zmene a doplnení niektorých zákonov
Nariadením Európskeho parlamentu a rady (EU) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „nariadenie eIDAS“) sa ruší smernica Európskeho parlamentu a Rady 1999/93/ES, ktorá bola transponovaná do slovenského právneho poriadku zákonom č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov. Nariadenie eIDAS stanovuje podmienky, za ktorých členské štáty uznávajú prostriedky elektronickej identifikácie fyzických a právnických osôb, ktoré patria do oznámenej schémy elektronickej identifikácie iného členského štátu; stanovuje pravidlá pre dôveryhodné služby, najmä elektronické transakcie, a vytvára právny rámec pre elektronické podpisy, elektronické pečate, elektronické časové pečiatky, elektronické dokumenty, elektronické doručovacie služby pre registrované zásielky a certifikačné služby pre autentifikáciu webových sídiel. Predkladaný návrh zákona zabezpečuje súlad slovenského právneho poriadku s nariadením eIDAS v časti dôveryhodných služieb a rovnako rieši problémy aplikačnej praxe pri poskytovaní dôveryhodných služieb.
Cieľom nariadenia eIDAS je posilniť dôveru pri elektronických transakciách na vnútornom trhu vytvorením spoločného základu pre bezpečné elektronické interakcie medzi občanmi, podnikmi a orgánmi verejnej správy, čím sa zvýši účinnosť verejných a súkromných on-line služieb, elektronického podnikania a elektronického obchodu v EÚ. Pre dosiahnutie predmetného cieľa nariadenie eIDAS vytvára podmienky pre vzájomné uznávanie kľúčových cezhraničných prostriedkov komunikácie ako sú elektronická identifikácia, elektronické dokumenty, elektronické podpisy a elektronické doručovacie služby. Cieľom predkladaného zákona je implemetovať nariadenie eIDAS a zároveň aj riešiť aplikačné problémy praxe v danej oblasti. Návrh zákona rieši iba tie časti nariadenia eIDAS, ktoré budú aplikovateľné od 1. júla 2016, tzn. problematiku služieb vytvárajúcich dôveru.
Predkladaný zákon sa dotýka všetkých fyzických a právnických osôb využívajúcich dôveryhodné služby.
Podľa čl. 49 ods. 1 nariadenia Európskeho parlamentu a rady (EU) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES Komisia preskúma uplatňovanie nariadenia najneskôr do 1. júla 2020.
plk. Mgr. Mário Italy
Sekcia informačnej bezpečnosti a elektronického podpisu Národného bezpečnostného úradu mario.italy@nbusr.sk
Prostriedky EÚ – Operačný program integrovaná infraštruktúra 2014-2020
Rozpočtové prostriedky úradu
7 900 400
v tom: NBÚ
EÚ zdroje (NBÚ)
Spolufinancovanie (15 %) (NBÚ)
Finančné prostriedky vyplývajúce z uvedeného materiálu budú zabezpečené v rámci schválených limitov rozpočtu v jednotlivých rozpočtových rokoch, bez dodatočných požiadaviek na rozpočet. Finančné prostriedky z uvedeného materiálu budú kryté aj z Operačného programu Integrovaná infraštruktúra 2014-2020.
Vzhľadom na úpravu sankcií za porušenie zákonných ustanovení ako aj úpravu správnych poplatkov sa predpokladá pozitívny vplyv na rozpočet verejnej správy, avšak v súčasnosti ho nie je možné jednoznačne kvantifikovať.
Tovary a služby 2 (630, 632, 633)
7 660 400
Obstarávanie kapitálových aktív 2 (710, 711, 713)
isvs_471
Koreňová certifikačná autorita, Slovenská národná certifikačná autorita a vydávanie časových pečiatok
isvs_5801
Elektronické služby Národného bezpečnostné úradu
Návrh zákona nepredpokladá zmeny existujúcich služieb, tieto musia vyplynúť z iného všeobecne záväzného právneho predpisu.
Dotknuté sú všetky koncové služby verejnej správy od úrovne elektronizácie 2 vyššie, ktoré poskytujú subjekty štátnej správy, verejnej moci a verejnoprávne inštitúcie.
Základnou právnou úpravou je zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.
Predovšetkým subjekty verejnej moci, štátnej správy a verejnoprávne inštitúcie, ktoré poskytujú koncové služby verejnej správy od úrovne elektronizácie 2 vyššie.
V súčasnosti nie je možné kvalifikovať nepriamy vplyv, keďže má vplyv na služby verejnej správy, ktoré nie sú priamo ustanovené v posudzovanom návrhu.
Dotknuté sú všetky subjekty štátnej správy, verejnej moci a verejnoprávne inštitúcie, ktoré poskytujú koncové služby verejnej správy od úrovne elektronizácie 2 vyššie.

References: čl. 4
 čl. 26
 čl. 27
 čl. 114
 čl. 115
 čl. 49